Waar TV
Waar TV televîzyoneke kurdî ye ku di sala 2013an de li bajarê Dihok a Başûrê Kurdistanê hatiye avakirin. Qenal niha bi navê Waar Media tê zanîn ku toreke medyayî ya kurdî ya li parêzgeha Dihokê weşanên xwe dimeşîne. Waar TV girêdayî Tora Medyayî ya Waar û tenê bi Waar TV tê naskirin. Waar Media xwedî malpereke bi zimanê kurdî û zimanê îngilîzî ye. Armanca televîzyonê gihandina nûçeyên hunerî û gihandina geşedanên nû yên kurdî ye. Waar TV niha li her çar perçeyên Kurdistanê bernameyan çêdike. %95ên bernameyên televizyonê bi Kurmancî û %5 jî bi Soranî ye. Bernameyên Waar TVyê yên ku li Bakurê Kurdistanê têne çêkirin bi pêşkêşvaniya Mehdî Mutlu bernameya “Mehdi Mêhvan E” û bi pêşkêşvaniya Gernas Nenas bernameya “Pencereya Bakur” e. Li Rojava bi pêşkêşvaniya hûnermend Sefqan Orkêş bernameya “Civata Rojava” û li Başûr jî bi pêşkêşvaniya Dilşad Ehmed bernameya “Mamik” e. Waar TV bi taybetî girîngî dide weşanên çandî ku li perçeyên Kurdistanê bernameyên çandî û hunerî diweşîne.